ขนมปลา 

Croissant Taiyaki ชื่อดัง 

พิกัดร้าน อาคารC ชั้นGใกล้ซุปเปอร์ ใกล้บันไดเลื่อนทางลง ห้างEmQuartier สังเกตุง่ายๆมีคนเข้าแถวตลอด ไปวันนี้มองเห็นแถวไม่ยาว จัดการซะเลย ไส้มี4แบบ สั่งทั้ง4แบบ เสียเวลาเข้าแถวรอแป๊บเดียวคิวก่อนหน้าแค่5-6คน เข้าแถวสั่ง จ่ายตังค์ ยืนรอขนมตามคิวไม่ถึง5นาทีเสร็จแล้ว พนักงานยืนเรียก ไส้คัสตาร์ดรอนานกว่าไส้อื่นแต่ก็อยู่ใน5นาทีนั้นล่ะ 

@ custard vanilla(65)*****
ยกให้5ดาว แป้งขนมกรอบๆหวานๆเหมือนเคลือบน้ำตาล ทานตอนเสร็จใหม่ๆอร่อยมาก ไส้คัสตาร์ดหวานๆไส้เยอะกัดทีคัสตาร์ดทะลัก คนสั่งรสนี้เยอะ

@ spinach cheese(75)****
ไส้ผักโขมชีส อร่อยดีเหมือนกัน ผักเยอะชีสเยอะได้ประโยชน์ เนื้อแป้งตัวปลาไส้อาหารคาวจะไม่หวานเหมือนอันแรก

@doubleham&cheese(70)****
ไส้แฮมชีส ออกแนวนมเนยชีสเยอะหอมอร่อย แฮมเยอะคุ้มราคา เนื้อแป้งกรอบไม่หวาน

@red bean(60)****
ไส้ถั่วแดงอัดมาแน่นตัวปลา แป้งตัวปลาหวานๆกรอบๆ ไส้หวานนี่แป้งจะเหมือนใส่น้ำตาลเคลือบทานมากอาจเลี่ยน

สรุป ขนมปลา croissant taiyaki อร่อยมากๆสมราคาและการรอคอยโชคดีรอไม่นานเลย ส่วนของการทำขนมกั้นกระจกไว้ให้มองดูเพลินๆระหว่างยืนรอ พนักงานขายทำงานรวดเร็วดี เป็นขนมที่ห้ามพลาด